རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེ།
མཁན་བསོད་ནམས་ཉི་མས་བརྩམས།
རིག་སྟོང་ཁྱབ་བདག་རྡོ་རྗེ་འཛིན་པའི་གར། །ཡོངས་རྫོགས་བསྟན་པའི་
གསལ་བྱེད་རྒྱལ་བའི་སྲས། །མཚན་དཔེ་ཟླ་བ་གཞོན་ནུའི་དཀྱིལ་འཁོར་ཅན། །
འཇའ་ལུས་རྡོ་རྗེ་ཚེ་རབས་གཏན་གྱི་སྐྱབས། །
ཞེས་ཚིགས་སུ་བཅད་པས་ཉེ་བར་དྲངས་ཏེ། གང་བཤད་པར་བྱ་བ་ལ།
རྡོ་གྲུབ་ཆེན་རིན་པོ་ཆེ་འཇིགས་མེད་བསྟན་པའི་ཉི་མ་དང་མཁྱེན་བརྩེ་ཡེ་
ཤེས་རྡོ་རྗེ་ཟུང་དུ་འཇུག་པའི་རྣམ་རོལ་རིག་འཛིན་བསྟན་པའི་རྒྱལ་མཚན་
ནམ། དཔལ་མཉམ་མེད་རིག་འཛིན་འཇའ་ལུས་རྡོ་རྗེ་ནི། རབ་རྒྱལ་མེ་ཡོས་
(1927)ལོར་ཡབ་དབང་མདའི་འགྱུར་མེད་རྡོ་རྗེ་དང་། ཡུམ་གླིང་བཟའ་མེ་ལོ་
གཉིས་ཀྱི་སྲས་སུ་ངོ་མཚར་བའི་ལྟས་དུ་མ་བཅས་སྐུ་བལྟམས། དེའི་ཚེ་ཁྱེའུ་
དབང་བོ་རྣམས་ཡོངས་སུ་གསལ་ཞིང༌། ཐུགས་ཀ་ན་ཧ་རི་ནི་ས་བཞིའི་ཡི་གེ་
རྣམས་གསལ་བར་བཀྲ་བ། མཐོང་ན་མི་མཐུན་པ་མེད་པས་སྐྱེ་བོ་ཀུན་གྱི་མིག་
གི་བདུད་རྩིར་གྱུར་པ་ཞིག་བཙས་པ་སྟེ། དེ་ནི་བརྡ་ལུང་ལས། “མགོན་པད་
འབྱུང་སྤྲུལ་པ་དཔའ་བོའི་མཚན༔ ལས་བརྟུལ་ཞུགས་སྤྱོད་པས་འགྲོ་བ་འདུལ༔
-1-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
དེའི་སྙིང་ཁར་ཧ་རི་ནི་ས་བཀྲ༔ གང་འབྲེལ་ཚད་རིག་འཛིན་ཞིང་དུ་དྲངས༔”
ཞེས་ལུང་གིས་བསྔགས་པ་ལྟར་དེ་ཁོ་ན་ཉིད་དུ་མཆིས་སོ། །སྐུ་བྱིས་པའི་དུས་
ནས་རྫོགས་ཆེན་རིན་པོ་ཆེ་སོགས་དམ་པ་དུ་མས་ཡང་ཡང་བསྔགས་ཤིང་། རྗེས་
ནས་ཀྱང་ལྕགས་ཁུང་རྡོ་རྗེ་དགྲ་འདུལ་དང་། ཨ་མདོ་དགེ་བཤེས་སོགས་
དམ་པ་དུ་མས་རྡོ་གྲུབ་ཆེན་གྱི་སྤྲུལ་པར་ལུང་བསྟན་ནས་སྐུའི་བདག་གཉེར་
མཛད་དེ། གཙང་ཆེན་དགོན་དུ་གསེར་ཁྲིར་མངའ་གསོལ། དགུང་ལོ་དྲུག་
བཞེས་པ་ནས་ཡོངས་འཛིན་ལས་ཀློག་བསླབས་པས་རྩོལ་བ་ཅི་ཡང་མཛད་མི་
དགོས་པར་ཚེགས་མེད་དུ་མཁྱེན།
དགུང་གྲངས་བདུན་ཙམ་ནས་ཀླུ་ཤུལ་མཁན་པོ་དཀོན་མཆོག་བསྟན་
པའི་སྒྲོན་མེ་ཡོངས་འཛིན་དུ་བསྟེན་ཏེ་ཐོས་བསམ་ལ་གཞོལ་བའི་སྐབས། ཆེད་
གཉེར་གྱིས་སྦྱོང་བརྩོན་ཅི་ཡང་མི་མཛད་པ་ལྟར་དུ་སྣང་ཡང་། བླ་མས་དཀའ་
བའི་གནད་རྣམས་རྒྱུགས་ལེན་སོགས་བྱས་ཏེ་དྲིས་པ་ན། སྔོན་གྱི་སྦྱང་བ་སད་
སྟོབས་ཀྱིས་ལན་ཐོགས་མེད་དུ་ཕུལ་བས། ཐུགས་མཉེས་པས་བསྔགས་པའི་མེ་
ཏོག་འཐོར།
དགུང་གྲངས་བཅུ་གཅིག་བཞེས་པ་མེ་གླང་(1937)ལོར། ཡུལ་རྫ་རྒྱུད་དུ་
གྲྭ་འཁོར་བཅས་ཆིབས་བསྒྱུཪ་མཛད། འཇམ་མགོན་མི་ཕམ་རྒྱ་མཚོའི་དངོས་
སློབ་མཁས་གྲུབ་ཀུན་བཟང་དཔལ་ལྡན་རིགས་ཀྱི་བདག་པོར་བསྟེན་ནས།
ཀློང་ཆེན་སྙིང་ཐིག་གོང་འོག་གི་སྨིན་གྲོལ་བཀའ་ལུང་བཅས་ཀྱི་རྒྱུན་གསན།
དེ་རྗེས་ནས་རིམ་བཞིན་རྡོ་གྲུབ་ཆེན་མཁན་རྣམ་བཞི་དང་ལྷག་པར་ཡག་ཤུལ་
-2-

རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེ།
པོད༣
མཁན་ཕོ་བློ་གྲོས་ཀྱི་ཞབས་པད་ཡུན་དུ་བསྟེན་ནས། སྔ་འགྱུར་རིང་བརྒྱུད་
བཀའ་མ། ཉེ་བརྒྱུད་གཏེར་མ། དག་སྣང་སྙན་བརྒྱུད་བཅས་ཀྱི་སྨིན་གྲོལ་དང་
མན་ངག་གི་རྒྱུན་རྫོགས་པར་གསན་ཅིང་ཐུགས་ཉམས་སུ་བཞེས། མཆོག་སྤྲུལ་
རིན་པོ་ཆེ་འཇམ་དབྱངས་ལུང་རིགས་སྨྲ་བའི་ཉི་མ་ལས་རྙིང་མ་བཀའ་གཏེར་
གྱི་རིགས་མཐའ་ཡས་པ་གསན།
དགུ་གྲངས་བཅུ་དགུ་བཞེས་པ་ས་སྐྱོང་(1945)ལོར། ཡོངས་འཛིན་གྲྭ་
འཁོར་རྒྱས་སྤྲོས་བཅས་ལྷ་ལྡན་དུ་ཆིབས་ཀྱི་ཁ་ལོ་བསྒྱུར། ལྷ་སའི་ཇོ་ཤཱཀ་རྣམ་
གསུམ་སོགས་རྟེན་གཙོ་རྣམས་ལ་གསེར་ཆབ་དང་དངུལ་ཆབ་གསོལ། ཇོ་བོ་
ཡིད་བཞིན་ནོར་བུའི་མདུན་དུ་གསེར་གྱི་རྐོང་བུ་མཛེས་ཁྱད་རིན་ཐང་ཅན་
ཞིག་ཕུལ། གཞན་སྐུ་གསུང་ཐུགས་རྟེན་རྣམས་ལ་མཆོད་མཇལ་སྨོན་ལམ་
གཟབ་རྒྱས་དང༌།
སེ་འབྲས་དགའ་གསུམ་སོགས་ཀྱི་འདུས་སྡེ་ཡོངས་ལ་མང་
ཇ་དང་སྐུ་འགྱེད་ཕུལ། སྔ་འགྱུར་གྱི་གདན་ས་རྡོར་སྨིན་དང༌། གངས་རི་ཐོད་
དཀར། ཚེ་རིང་ལྗོངས། བསམ་ཡས་སོགས་སུ་ཞབས་སོར་བཀོད་དེ་མཆོད་
མཇལ་སྨོན་ལམ་མཛད། གྲྭ་ཚང་སོ་སོཪ་མང་ཇ་དང་སྐུ་འགྱེད་ཕུལ། དེ་དག་
གི་སྐབས་རྣམས་སུ་རྗེ་འདི་ལ་མཐོང་སྣང་མི་འདྲ་བ་སྣ་ཚོགས་དང་། ལྷ་དང་
བླ་མའི་ཞལ་གཟིགས་དང་ལུང་སྟོན་པ་སོགས་ཚད་མེད་ཅིང༌་། གཏེར་རྫས་
དང་གཏེར་གྱི་སྲུང་མ་རྣམས་སྒྲིབ་མེད་དུ་གཟིགས་པ་སོགས་ཉེ་གནས་དང༌།
གྲྭ་འཁོར་ཁ་ཤས་ལ་ཟུར་ཙམ་རེ་གསུངས་པ་ཡོད་ལ།
ལྷ་ལྡན་ནས་སྐུ་ཡུལ་དུ་གཤེགས་པའི་སྐབས་ཤིག་ན། ཉིན་ཞིག་རྗེ་འདི་
-3-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
དང༌། སེ་ར་ཡང་སྤྲུལ་རྣམ་གཉིས་ཆུ་ཆེན་ཞིག་གི་ཁར་སྐུ་ཁྲུས་མཛད་དུ་
ཕེབས་པར། “བྱེ་མ་འདི་མར་རྐོས་དང་རྙེད་རྒྱུ་རེ་ཡོད་ཐང་”གསུངས། དེར་ཡང་
སྤྲུལ་ཚང་གིས་བྱེ་མ་ཅུང་ཞིག་མར་སློག་ཚེ། འཁོར་ལོ་ཞིག་རྙེད་བྱུང་། “ད་དུང་
ཅིག་ཡོད་ཨང་”གསུངས་ནས་ཁོང་རང་གིས་ཅུང་ཟད་ཡར་སློག་པ་ན། གསེར་
སྐུ་ཆུང་བ་ཞིག་རྙེད། དེ་ཕྱག་ཏུ་བསྣམས་ནས། “གསེར་སྐུ་འདི་ང་ལ་མཁོ་རྒྱུ་
ཞིག་རེད། འཁོར་ལོ་དེ་ཁྱོད་ལ་སྦྱིན་”གསུངས་ནས། ཁོང་གིས་གསེར་སྐུ་དེ་
སྦྱིན་ན་མཁོ་ཡང་དེ་ནི་མི་སྟེར་བ་རེད། འཁོར་ལོ་འདིས་ཅི་བྱེད་སྙམ་ནས། “ང་
ལ་འཁོར་ལོ་འདི་མི་དགོས་སྨྲས་ཚེ། འོ་ན་མར་འཕེན་འཇོག་”གསུངས་ནས།
ཕར་བྱེ་མའི་ནང་དེར་འཕེན་པའི་ཚེ་འཁོར་ལོ་དེ་མི་སྣང་བར་གྱུར་སོང༌། ཁོང་
གིས་“འཁོར་ལོ་དང་གསེར་སྐུ་དེ་ཅི་ཡིན་ནམ་ལགས་”ཞུས་པར། “སྔར་མགྲོན་
པོ་ཚོས་བོར་བ་ཡིན་པ་འདྲ་”གསུངས། རྗེས་སུ་ཁོང་གིས་ཐུགས་འགྱོད་ཅིག་
བྱུང་། “ལོ་ཆུང་དུས་ཅི་ཡང་མ་ཤེས་པ་རེད་མ་གཏོགས། དེ་ཚོ་གཏེར་ནས་
དྲངས་པ་རེད་”གསུངས།
ཡང་ཉིན་ཞིག་སྒར་གཞི་ཞག་མལ་གསོ་བའི་སྐབས་ཤིག་ན། རྗེ་འདིས་
ཡང་སྤྲུལ་ཚང་ལ། “དེ་རིང་རང་རེ་གཉིས་རི་སྒང་ཚོར་འཁྱམ་དུ་ཨེ་འགྲོ་
”གསུངས་ཚེ། “འགྲོ་”ཞུས་ཏེ་བྱོན་པ་ན། ལུང་པ་ཆེན་པོ་ཞིག་གི་ནང་ནས་ཡར་
ཕྱིན་པ་ན། ཚེར་མའི་ཕུར་བ་ཐུ་བ་གང་ཙམ་ཞིག་བྱས་ཏེ། “དེ་ཟུང་དང་མཁོ་
རྒྱུ་རེ་ཡོད་”གསུངས། དེ་ནས་ཡར་བྱོན་པའི་ལུང་པ་དེའི་ཕུ་ན་བྲག་རི་མཐོ་
ལ་ངོས་མཉམ་པ་ཞིག་གི་རྩར་ཕྱིན། “བྲག་ཡ་ཀིའི་ནང་ན་གཏེར་ཞིག་ཡོད་

རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེ།
པོད༣
པས་བལྟ་ཨེ་འགྲོ་”གསུངས། “འགྲོ་”ཞུས་ཚེ། “ང་སྔོན་ལ་འགྲོ། ཁྱོད་རྗེས་ནས་
ཤོག་”གསུངས་ནས། བྲག་ངོ་ལ་ཚེར་མའི་ཕུར་བ་རྣམས་བརྡབ་བཞིན་བྱོན་
པའི་རྗེས་སུ། ཁོང་ཡང་ཕུར་བ་ཚོར་འཇུས་ཏེ་ཡར་འཛེགས་པ་ན། བརྩེགས་
བདུན་བརྒྱད་ཙམ་གྱི་མཚམས་ཤིག་ན་བྲག་གི་ཀེའུ་ཚང་ཞིག་ཡོད་པ་དེ་རུ་
སླེབས། “ད་ཨོ་རྒྱན་པདྨ་ལ་གསོལ་བ་འདེབས་”གསུངས་ནས། ཚིག་བདུན་
སྤྱན་འདྲེན་སོགས་གྱེར་བས། ཕུག་པའི་བྲག་ངོས་ནས་གཏེར་སྒོ་ཧར་གྱིས་ཕྱེས་
སོང་། དེའི་ནང་ན་གསེར་སྐུ་སྒྲོམ་བུ་མང་བོ་འདུག “འདི་ངའི་གཏེར་སྐལ་
རེད་”གསུངས། དེའི་ཕ་ལོག་དེར་རྡོ་མིའི་དཔུང་བ་འདྲ་བ་ཞིག་འདུག་པར།
“དེ་ཡར་འཐེན་དང་ཁྱེད་ཀྱི་གཏེར་སྐལ་དེ་ན་ཡོད་”གསུངས། ཁོང་གིས་རྡོ་
དེ་ལ་གཅིག་འཐེན་པས་སྣོད་ཀྱི་ཁ་བླངས་པ་བཞིན་ལྷུང་བྱུང༌་། “ལྟོས་དང་
ཅི་འདུག་”གསུངས། སྦྲུལ་མང་བོའི་དཀྱིལ་ན་གསེར་སྐུ་དང་སྒྲོམ་བུ་མང་བོ་
ཡོད་ཚུལ་སྨྲས། “ད་ཐེ་ཚོམ་མེད་པར་སྙོབས་”གསུངས། ཁོང་གིས་བསྙབས་
པས་གསེར་སྐུ་གཅིག་དང་། སྒྲོམ་བུ་གསུམ་རྙེད་འདུག དེ་ལ་ཁོང་གཉིས་ཀས་
ཞིབ་ཏུ་བལྟས་མཚམས། “ད་ཕར་ཞོག་”གསུངས། “གསེར་སྐུ་དེ་ངས་འཁྱེར་
འགྲོ་ནི་ཡིན་”སྨྲས་ཚེ། “དེ་འདྲ་མི་ཉན། ད་དུང་དུས་ལ་མ་བབ་པ་རེད་པས་
སྔགས་སྲུང་མས་ངེད་གཉིས་ལ་གཏན་ནས་སྐུར་གྱི་མ་རེད་”གསུངས། སླར་
བཞག་པ་ན་གཏེར་སྒོ་རྣམས་སྔར་བཞིན་བསྡམས་སོང༌། དེ་ནས་ཕྱིར་ཕེབས་
ཚེ། “ཁྱོད་སྔོན་ལ་སོང་། ངས་རྗེས་ནས་ཕུར་བ་རྣམས་ལེན་ཞོར་འོང་”གསུངས།
ཁོང་བྲག་རྩར་སླེབས་ཚེ། སྤྲུལ་སྐུས་ཕུར་བ་རྣམས་ལེན་བཞིན་མར་བྱོན་སྐབས།
-5-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཁོང་གིས་“ཕུར་བ་དེ་ཚོ་སྐྱུར་ཞོག རྗེས་མར་འོང་དུས་མི་མཁོ་འམ་”ཞུས་པར།
“འོ་ལེན་དགོས་གཞན་ཚོས་མཐོང་ན། འདི་ན་སྨྱོན་པ་གཉིས་སོང་བ་རེད་ཟེར་
ནས་འཕྱ་འོང་”གསུངས་ནས་ཕུར་བ་རྣམས་ལྷག་མེད་དུ་བླངས་པ་ན། བྲག་
ངོས་དེར་ཕུར་བའི་ཤུལ་ཙམ་ཡང་མི་འདུག་ཁོང་གིས་ཡ་མཚན་སྙམ་གསུངས།
ཤིང་བྱ་ཟླ་བ་དགུ་པའི་ཚེས་ཉེར་ལྔ་ལ། གྲྭ་ཚང་དང་ལྷ་སྡེ་ཡོངས་ཀྱིས་
མདུན་བསུ་རིམ་པ་གསུམ་གྱིས་དྲངས་ཏེ། གསང་ཆེན་དངོས་གྲུབ་དཔལ་
འབར་གླིང་གི་ཆོས་སྡེ་རུ་གདན་ལ་འཁོད་དོ། །དེ་རྗེས་རྡོ་གྲུབ་ཆེན་གསུམ་
པའི་དབེན་ཁྲོད་དུ་བཞུགས་སྐབས། ཉིན་ཞིག་ནགས་ཀྱི་དཀྱིལ་ཞིག་ཏུ་ཕེབས་
ནས། གྲྭ་པ་ཁ་ཤས་ལ་“གནས་འདིར་ཁྲི་ཞིག་རྩིགས་དང༌། - སང་ཉིན་ངས་
ཆོས་ཤིག་བཤད་རྒྱུ་ཡིན་”གསུངས། “ལགས་སོ་”ཞུས་ཏེ། ཆོས་ཁྲི་མཛེས་
ལྡན་ཞིག་གྲུབ་པར་བྱས་ནས་ཐུགས་མཉེས་ཏེ་གྲྭ་འཁོར་བཅས་སླར་ཕེབས་
སོ། །སྐབས་དེར་སངས་རྒྱས་ཟེར་བའི་གྲྭ་པ་ཞིག་ཡོད་པ་དེས། ཁྲི་དེའི་མཐའ་
ནས་ཤིང་གི་ར་བ་ཞིག་གིས་བསྐོར། ནང་དུ་སློབ་མ་ཉི་ཤུ་ཙམ་བཞུགས་ཆོག་
པའི་གཞི་མཉམ་པོ་ཞིག་བྱས། རླ རླན་སོགས་སྐྱོབ་པའི་ཕྱིར་ཤིང་གི་ཡལ་ག་མང་
བོ་བཏུས་ཏེ་ལེགས་པར་བཀྲམ་ནས་ཕྱིར་ལོག ཕྱི་ཉིན་ཉི་མའི་རྩེ་ཤར་ལ། རྗེ་
རང་ཉིད་སྔོན་དུ་བྱོན་ནས། ཉེ་གནས་དང་སློབ་མ་ཉི་ཤུ་ཡས་མས་ཤིག་ཞབས་
འབྲངས་ཏེ་བྱོན། ཁོང་ཁྲི་དེའི་རྩར་ཕྱིན་ཚེ། · “འོ་འདི་འདྲ་སུ་ཞིག་གིས་བྱས་
པ་རེད། དེ་ནི་རྟེན་འབྲེལ་མ་ལེགས་བྱུང་།
ངའི་འཁོར་སློབ་ཀྱི་མཐའ་ལ་
ཚད་གཞལ་དུ་མེད་པ་ཞིག་འབྱུང་རྒྱུ་ཡིན་པ་ལ།ད་ར་བ་འདིའི་ནང་འཁོར་

རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེ།
པོད༣
དུ་སྡོད་པ་ཙམ་ལས་མི་འོང་”གསུངས་ནས་ཐུགས་སྐྱོ་བ་ཚད་མེད་པ་ཞིག་
མཛད་སོང་། དེ་ནས་ཁྲིར་བཞུགས་ཏེ་རྫོགས་པ་ཆེན་པོའི་གཞི་ལམ་འབྲས་
གསུམ་གྱི་རྣམ་གཞག་རྒྱས་པ་ཞིག་ཐུགས་ནས་འཆད་པར་མཛད། .ཁོང་གིས་
“ཆོས་ཁྲི་འདི་གནས་པ་དེ་སྲིད་དུ་ཀུན་བཟང་ཐུགས་ཀྱི་བསྟན་པ་ཉམས་པར་མི་
འགྱུར་”ཞེས་ཞལ་བཞེས་གནང་ངོ༌། །
ཡང་ཉིན་གཅིག་གྲྭ་པ་རྣམས་ལ་“དེ་རིང་འཇིམ་པ་ཞིག་གི་གྲབས་གྱིས་དང༌།
ངེད་རང་ཚོས་ཀུན་མཁྱེན་ཡབ་སྲས་ཤིག་བཞེངས་དགོས་”གསུངས། “ལགས་
ཆེན་ཞིག་ཁྱེད་ཚོས་གྲུབ་པ་གྱིས། འཇིགས་གླིང་དེ་ངས་བྱེད་ཆོག་”གསུངས་
ནས།“ དེ་ཉིན་འཇིགས་མེད་གླིང་བའི་བླ་སྐུ་མཐོ་གསུམ་ལྷག་ཙམ་ཡོད་པ་ཞིག་
སོ་”ཞུས་ཏེ། འཇིམ་པ་ལེགས་པར་སྟ་གོན་བྱས་འཕྲལ། རྗེ་ཉིད་ཀྱིས། “ཀློང་
གི་གདན་དང་སྐུ་སྨད་ཅིག་ཕྱག་བཟོ་མཛད། ཕྱི་ཉིན་ནས་ལས་འཕྲོར་བཞག་
སྟེ། ཉིན་མང་བོའི་བར་ཕྱག་ལས་མ་གནང༌། ཉེ་གནས་ཀྱིས། ·“ལགས། སྐུ་
འདྲ་དེ་མ་བཞེངས་ན་འཇིམ་པ་ཚོ་སྒོག་འགྲོ་གི་ཡོད་”ཞུས་པར། “ཁྱེད་
རང་རྣམས་ཀྱིས་ཀློང་ཆེན་དེ་ནམ་འཛོམས་ན་ངས་ཀྱང་དེ་དུས་གྲུབ་པར་
བྱེད་ཆོག་”གསུངས། སློབ་མ་རྣམས་ཀྱིས་སྐུ་འདྲ་དེ་ལ་ཚོན་གསོལ་བཅས་
གྲུབ་འཕྲལ། སྐུ་མདུན་དུ་ཞུས་པར། “རབ་གནས་ཀྱི་སྟ་གོན་གྱིས་དང་སང་
ཉིན་གྲུབ་པ་བྱེད་འོང་”གསུངས་ནས། ནངས་པར་བཞེངས་འཕྲོ་བྱས་པ་དེ་
ལ་སྐུ་སྟོད་ཐམས་ཅད་ས་མིན་རྡོ་མིན་ཞིག་གིས་རང་བྱོན་དུ་གྲུབ་ནས། སྤྱན་
གྱི་དཀར་ནག་སོགས་སྐུ་གཟུགས་ཉམས་དང་ལྡན་པ་ཤིན་ཏུ་ཡ་མཚན་པ་
-7-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཞིག་རེད་འདུག དེ་ནས་མཆོད་སྟེགས་སུ་སྤྱན་དྲངས་ལ་མཆོད་པ་ཕུལ་ཞིང་
རབ་གནས་མཛད། འདི་སྐབས་ཞལ་ནས། “འདི་ཀུན་མཁྱེན་ང་འདྲ་མ་
ཡིན་”གསུངས། སྐུ་འདྲ་དེ་ལ་ཕྱིས་སུ་གཞན་རྣམས་ལ་མཐོང་སྣང་མི་འདྲ་བ་
སྣ་ཚོགས་ཡོད།
མཁན་གང་རྣམ་གྱིས་སྐུ་ལུས་ན་བཟའི་སྟེང་རྣམས་སུ་གྲུབ་
ཆེན་བརྒྱད་ཅུ་སོགས་ལྷ་གྲངས་མང་བོ་ཡོད་པ་གཟིགས། ལ་ལས་གུ་རུ་གཙོ་
འཁོར་གསུམ་སོགས་མཇལ། མཐོང་སྣང་མ་ངེས་པ་དུ་མ་བྱུང༌། ཐུགས་ཀ་ན་
འོད་ལྔའི་ཐིག་ལེ་མཐེབ་རྗེས་ཙམ་གྱི་དབུས་སུ་ཀུན་བཟང་ཡབ་ཡུམ་གསལ་ལ་
མ་འདྲེས་པ་ཞིག་ཀུན་གྱི་མཐུན་སྣང་དུ་ཡོད་ལ། དེ་རྗེས་ཡར་མར་ཚེས་བཅུ་
ལ་རོལ་མོ་སྣ་ཚོགས་ཀྱི་སྒྲ་གྲགས་པ་སོགས་ངོ་མཚར་གྱི་ལྟས་དུ་མ་བྱུང༌། ཞེས་
སྤྲུལ་སྐུ་འཇིགས་ལོའི་གསུང་ལས་ཐོས་སོ། །
གཞན་ཡང་རྫ་མ་ཁྱུང་སྐེ་མ་ཟེར་བའི་དེམ་ཆུང་ཞིག་ཡོད་པ་དེ་རུ་
དགོངས་པ་གཏད་ཙམ་གྱིས་ཆོས་སྐྱོང་དང་ཡུལ་ལྷ་སོགས་འགུགས་གཞུག་
མཛད་ནུས་པ་ཀུན་གྱིས་མཐོང་ཆོས་སུ་གྱུར། བཀའ་སྲུང་ཡོངས་རྫོགས་ཀྱི་
སྒྲུབ་རྟེན་ཅོག་ཙེ་དར་གྱིས་བརྒྱན་པ་མང་དུ་བཞུགས་པ་རྣམས་ཀྱང་སོ་སོའི་
སྤྱན་འདྲེན་དང་སྔགས་བཟླས་པ་ཙམ་གྱིས་གཡོ་འགུལ་བྱེད་ཅིང་ནམ་མཁར་
འཕགས་པ་སོགས་མཛད་ལ། གཞན་རྟེན་མདུང་ཞལ་འབག་རྣམས་ཀྱང་སོ་
སོའི་བསྐང་གསོལ་གྱི་སྐབས་སུ་ཞལ་མདོག་འགྱུར་ཞིང་། འདར་ཁྲིག་ཁྲིག་
བྱེད་པ་སོགས་ཁྱད་པར་རྟགས་ཀྱི་མཚན་མ་ཤིན་ཏུ་མང་ངོ༌་། །འདི་སྐབས་
རྣམས་སུ་ཡར་མར་གྱི་ཚེས་བཅུ་ནམ་བྱུང་ལ། ཚོགས་ཀྱི་འཁོར་ལོའི་མཆོད་པ་
-8-

རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེ།
པོད༣
རྒྱ་ཆེར་རྒྱུན་དུ་ཕུལ་ལ། ཚོགས་ལས་བདུད་རྩི་འབེབས་པ་སོགས་ངོ་མཚར་གྱི་
རྟགས་མང་བོ་བྱུང༌། ཨོ་རྒྱན་རྗེ་འབངས་བཅས་ཀྱི་ཞལ་ལན་མང་དུ་གཟིགས་